Title: Pol5.v03.pdf
VAV anbefaler i sin veileder for utbygger 30 år som dimensjonerende gjentaksintervall for bysenter og 50 år for områder med meget høyt skadepotensial. Dette blir et tolkningsspørsmål, men vi mener at det for et bygg på Nasjonalmuseets størrelse og symbolverdi, bør legges til grunn et gjentaksintervall på minimum 50 år. Videre vil vi anbefale at det benyttes en klimafaktor på minimum 20%. Dette tar høyde for fremskrivninger av nedbørsintensiteter som følger av klimaendringer de neste 50 årene. Flomvernsystemets kapasitet bør deretter vurderes på nytt i senere tid, når nye tall for nedbørsfremskrivninger foreligger.Dersom man legger disse forutsetningene til grunn bør det anlegges et magasin mellom 75m3 og 125m3 avhengig av valg av pumpestørrelser. De endelige valgene og konsekvenser vil bli belyst og redegjort for i en påfølgende detaljeringsfase.